b"\n_START_ARTICLE_\nF\xc3\xb3rmula emp\xc3\xadrica\n_START_PARAGRAPH_\nLa f\xc3\xb3rmula emp\xc3\xadrica o f\xc3\xb3rmula m\xc3\xadnima, d'un compost qu\xc3\xadmic en qu\xc3\xadmica, expressa la proporci\xc3\xb3 m\xc3\xa9s simple on estan presents els \xc3\xa0toms de cada element qu\xc3\xadmic que formen un compost qu\xc3\xadmic. Una f\xc3\xb3rmula emp\xc3\xadrica no fa refer\xc3\xa8ncia a l'isomerisme, estructura o el nombre absolut d'\xc3\xa0toms. La f\xc3\xb3rmula emp\xc3\xadrica es fa servir com a est\xc3\xa0ndard per la majoria dels compostos i\xc3\xb2nics, com el clorur de calci (CaCl\xe2\x82\x82), i per les macromol\xc3\xa8cules, com el di\xc3\xb2xid de silici (SiO\xe2\x82\x82). El terme emp\xc3\xadrica es refereix al proc\xc3\xa9s d'an\xc3\xa0lisi elemental, una t\xc3\xa8cnica d'an\xc3\xa0lisi qu\xc3\xadmica que es fa servir per determinar la quantitat relativa de cadascun dels elements en un compost qu\xc3\xadmic. \xc3\x89s la representaci\xc3\xb3 m\xc3\xa9s senzilla d'un compost qu\xc3\xadmic. Pot coincidir o no amb la f\xc3\xb3rmula molecular _NEWLINE_En contrast, la f\xc3\xb3rmula molecular identifica el nombre de cada tipus d'\xc3\xa0tom dins la mol\xc3\xa8cula, i la f\xc3\xb3rmula estructural tamb\xc3\xa9 mostra l'estructura de la mol\xc3\xa8cula.\n_START_SECTION_\nExemples\n_START_PARAGRAPH_\nPer exemple, la mol\xc3\xa8cula d'aigua est\xc3\xa0 formada per dos \xc3\xa0toms d'hidrogen i un d'oxigen, per la qual cosa la seva f\xc3\xb3rmula molecular \xc3\xa9s H\xe2\x82\x82O, coincidint amb la seva f\xc3\xb3rmula emp\xc3\xadrica._NEWLINE_Alguns compostos, com el clorur de sodi o sal comuna no tenen entitats moleculars, ja que estan compostos per xarxes d'ions i, per tant, nom\xc3\xa9s es pot parlar de la seva f\xc3\xb3rmula emp\xc3\xadrica. Aix\xc3\xad NaCl \xc3\xa9s la f\xc3\xb3rmula del clorur de sodi i indica que per a cada i\xc3\xb3 sodi existeix un i\xc3\xb3 clor. _NEWLINE_El compost qu\xc3\xadmic n-hex\xc3\xa0 t\xc3\xa9 la f\xc3\xb3rmula estructural CH\xe2\x82\x83CH\xe2\x82\x82H\xe2\x82\x82_NEWLINE_CH\xe2\x82\x82CH\xe2\x82\x82CH\xe2\x82\x83, la qual mostra que t\xc3\xa9 6 \xc3\xa0toms de carboni disposats en una cadena recta i 14 \xc3\xa0toms d'hidrogen La f\xc3\xb3rmula molecular de l'hex\xc3\xa0 \xc3\xa9s C\xe2\x82\x86H\xe2\x82\x81\xe2\x82\x84, i la seva f\xc3\xb3rmula emp\xc3\xadrica \xc3\xa9s C\xe2\x82\x83H\xe2\x82\x87, mostrant una proporci\xc3\xb3 C:H de 3:7. Diferent compostos poden tenir la mateixa f\xc3\xb3rmula emp\xc3\xadrica. Per exemple el formaldehid, \xc3\xa0cid ac\xc3\xa8tic i la glucosa tenen la mateixa f\xc3\xb3rmula emp\xc3\xadrica, CH\xe2\x82\x82O. Aquesta \xc3\xa9s realment la f\xc3\xb3rmula molecular pel formaldehid, per\xc3\xb2 l'\xc3\xa0cid ac\xc3\xa8tic t\xc3\xa9 el doble d'\xc3\xa0toms i la glucosa sis vegades m\xc3\xa9s.\n_START_SECTION_\nPas 1\n_START_PARAGRAPH_\nS'escriuen els s\xc3\xadmbols del compost qu\xc3\xadmic. Per exemple: per l'\xc3\xb2xid c\xc3\xa0lcic:_NEWLINE_.\n_START_SECTION_\nPas 2\n_START_PARAGRAPH_\nEs posa com a sub\xc3\xadndex la val\xc3\xa8ncia de l'O a la del Ca, i la val\xc3\xa8ncia del Ca a la de l'O.\n_START_SECTION_\nPas 3\n_START_PARAGRAPH_\nSi les val\xc3\xa8ncies s\xc3\xb3n les mateixes, es simplifiquen al m\xc3\xa0xim. O sigui, es simplifica a 1:_NEWLINE_El cas contrari seria que les val\xc3\xa8ncies no fossin iguals, llavors es deixarien tal qual:\n_START_SECTION_\nPas 4\n_START_PARAGRAPH_\nSi a la f\xc3\xb3rmula emp\xc3\xadrica que ens resulta hi ha algun 1, es suprimeix:_NEWLINE_Llavors, la f\xc3\xb3rmula emp\xc3\xadrica de l'\xc3\xb2xid de calci \xc3\xa9s . A partir d'aqu\xc3\xad es pot fer la f\xc3\xb3rmula desenvolupada de l'\xc3\xb2xid de calci.."